২০০২ সালের সেপ্টেম্বর। মুম্বইয়ের পথচারীদের পিষ্ট করে দিয়েছিল সলমন খানের গাড়ির চাকা। মাত্র কয়েক মাস আগেই সেই মামলার নিষ্পত্তি হয়। এবং সল্লুভাই ছাড়াও পেয়ে যান। বেঁচে যান বলিউড অভিনেতা।
কিন্তু, কপাল খারাপ টলিউডের! তাই বারে বারে প্রাণ হারাচ্ছেন এখানকার শিল্পীরা। কখনও তাঁদের নিজের দোষে, কখনও বা অন্য কারোর। কারণ যাই হোক না কেন, একটু সতর্কতা তো অবলম্বন করাই যায়। যেখানে মুখ্যমন্ত্রী মমতা বন্দ্যোপাধ্যায় রাজ্যবাসীকে বার্তা দিয়ে চলেছেন ‘সেফ ড্রাইভ, সেভ লাইফ’-এর, সেখানে বারে বারে এমন ঘটনা সত্যিই মর্মান্তিক!
২০১৭ সালের সবে চতুর্থ মাস। তার মধ্যেই ঘটে গিয়েছে দু’টি ঘটনা যেখানে বাংলা হারিয়েছে প্রখ্যাত সংগীতশিল্পী কালিকপ্রসাদ ভট্টাচার্যকে। মার্চ মাসের ৭ তারিখে, হুগলির গুড়াপের কাছে একটি পথ দুর্ঘটনায় তিনি প্রাণ হারান। (সম্পূর্ণ খবরের জন্য এখানে CLICK করুন)। 
মার্চের শেষ দিনে বর্ষীয়ান অভিনেতা সৌমিত্র চট্টেপাধ্যায়ের নাতি, অভিনেতা রণদীপ চট্টোপাধ্যায় বাইক দুর্ঘটনায় গুরুতর জখম হন। এখনও তিনি হাসপাতালে ভর্তি রয়েছেন (সম্পূর্ণ খবরের জন্য এখানে CLICK করুন)। 
২০১৬র ডিসেম্বরে, অভিনেতা রানা মিত্র ও পায়েল মুখোপাধ্যায় একটুর জন্য প্রাণে বেঁচে যান। (বিস্তৃত খবর জানার জন্য এখানে CLICK করুন) 
টেলি-জগতের আরও এক নামী অভিনেতা, পিযূষ গঙ্গোপাধ্যায় প্রাণ হারান এক গাড়ি দুর্ঘটনায়। ২০১৫ সালের ঘটনা। হাওড়ার সাঁতরাগাছি ফ্লাইওভারের উপরে ঘটে সেই দুর্ঘটনা।)




রাহুল চক্রবর্তী: বিক্রম চট্টোপাধ্যায়কে এখনও অন্তত এক দু’দিন চিকিৎসকদের পর্যবেক্ষণে থাকতে হবে। টলি ও টেলিজগতে পর পর অনেকগুলি দুর্ঘটনার প্রসঙ্গে তিনি বলেন, ‘অ্যাক্সিডেন্ট ইজ অ্যাক্সিডেন্ট, কিছু করার নেই। কিন্তু আর্টিস্টরা যদি একটু সিরিয়াস না হন, তা হলে তো খুব মুশকিল। একটু সাবধানতা অবলম্বন করলে কী হয়? অ্যান্ড ইট হ্যাপেনড অ্যারাউন্ড থ্রি থার্টি। অত রাত্রে যদি যেতেই হয়, তা হলে একজন ড্রাইভার নিতে কী সমস্যা। সবচেয়ে বড় কথা, পর পর এমন ঘটছে। পীযূষদার এমন একটা অ্যাক্সিডেন্ট হল দেড় দু’বছর আগে, রণদীপ এখনও রিকভার করল না...। আমি একটাই কথা বলব, কেরিয়ারটা অনেক বড়, বুঝতে পারে না লোকে। অভিনয় জীবনটা এমনই, সব সময় রেডি থাকতে হয়, ভাল সুযোগ কখন আসে, সে তো বলা যায় না। তাই স‌ংযত জীবনযাপন করতে হবে, এটাই আমার বক্তব্য।’